
UITTREKSEL 


In `n kort bespreking van die anatomie van die testa van Suid-Afrikaanse Acacia-sade 
word die saad van A. grandicornuta as voorbeeld gebruik. Ontkiemingsproewe is gedoen wat 
daarop dui dat die rafeool `n rol speel by die opheffing van hardskaligheid by Acacia-saad. 


ABSTRACT 


GERMINATION OF ACACIA SEED 


In a brief discussion of the anatomy of the seed coat of South African Acacia species,the 
seed of A. grandicornuta is used as an example. Germination tests indicate that the raphéole 
might be responsible for overcoming the hardseededness in Acacia seed. 


INLEIDING 


Dit is `n bekende feit dat sade van die meeste peulplante (Leguminosae) `n 
stewige testa bevat wat in die droë toestand ondeurlaatbaar is vir water. Hierdie 
eienskap staan bekend as hardskaligheid en dit stel die saad in staat om besonder 
lank kiemkragtig te bly. Vir die betrokke plante is dié eienskap van hardskalig- 
heid `n belangrike ekologiese aanpassing (Williams & Elliot, 1960) deurdat alle 
sade nie gelyktydig ontkiem nie en sade van sekere soorte vir baie jare in die 
grond kan lê voordat hulle sal ontkiem. 

Alhoewel daar by enkele peulplantsoorte wel remstowwe in die vars saad 
voorkom soos by sekere klawersoorte, ontkiem die saad van ander soorte binne 
enkele dae nadat dit in staat gestel is om water op te neem. 

Daar bestaan reeds `n uitgebreide literatuur oor hardskaligheid soos o.a. 
Burns, 1959; Davies, 1928; Esdorn, 1930; Ouinlivan, 1966; Williams & Elliot, 
1960. Metodes wat toegepas kan word om die hardskaligheid van saad op te hef 
byvoorbeeld deur die saad 6f vir `n bepaalde tyd te kook, te brand, vir `n bepaalde 
tyd in gekonsentreerde swawelsuur te dompel, te skuur of aan te sny bestaan 
ook. Die meeste van bogenoemde metodes is tot `n meerdere of mindere mate 
doeltreffend maar die vraag ontstaan egter, wat veroorsaak die ondeurdring- 
baarheid van die testa (saadhuid) vir water en hoe word die hardskaligherd in die 
natuur opgehef. Om antwoorde op sekere van die vrae te N ind is daar ydens $ 
ondersoek van die sade van Suid-Afrikaanse Acucia-svorte (Robbertse. IM 
ook aandag aan die hardskaligheid geskenk. 

UIT WENDIGE MORFOLOGIE 


Die vorm van die saad van die inheemse doringbome varieer aansienlik by 
die verskillende soorte, en dit is in die meeste gevalle redelik maklik om sade te 
identifiseer. Die sade word egter almal gekenmerk deur `n u-vormige of sirkel- 
vormige pleurogram wat die areool omgrens (Fig. 1). Die mikropilum lê teenaan 
die hilum terwyl die rafeool in die vorm van `n wigvormige vlek aan die teenoor- 
gestelde kant van die hilum geleë is. 


ANATOMIE VAN DIE TESTA 


Die anatomie van die testa word volledig deur Robbertse (1973) bespreek 
maar gerieflikheidshalwe word `n paar uitstaande kenmerke hier herhaal. 

Soos in Fig. 3 aangetoon en dit ook die geval is by die meeste peulplantsade, 
bestaan die testa uit `n buitenste epidermis wat opgebou is uit langgestrekte selle, 
`n hipodermale laag osteosklereiede, `n aantal lae mesofilselle en `n binneste 
epidermis. Genoemde lae neem hul oorsprong uit die buitenste integument van 
die saadknop, terwyl daar aangrensend aan die binneste epidermis ook nog 


Fic. 1 & 2. 
Saad van Acacia karroo. (Skaal in mm) 


1. Syaansig. 
2. Aansig vanaf die hilum. 
ar = areool; f = funikulus; h = hilum; m = mikropilum: pl = pleurogram; ven = rafeool. 


Ontkieming van Doringboomsaad 271 


oorblyfsels van die binneste integument waargeneem mag word. Die posisie van 
die liglyn varieer by die verskillende spesies. 

Die palissade epidermissele het dik wande, sluit dig teen mekaar en is bedek 
met `n dik kutikula om sodoende feitlik `n waterdigte laag om die saad te vorm. 
Die palissadeselle strek oor die hilum maar reg teenoor die rafeool is hulle heel- 
wat korter as oor die res van die saad. 

Die wit vlek by die rafeool word veroorsaak deur die met lug gevulde 
vaatweefsel van die rafe wat in dié gebied direk teenaan die verkorte palissade 
epidermisselle grens (Fig. 3). Tydens die studie is by enkele sade opgemerk dat 
die epidermis teenoor die rafeool barse vertoon of selfs afdop. Hierdie ver- 
skynsel kom veral voor by sade wat vir `n tyd lank op die grond onder bome 
gelê het. Sade waarvan die epidermis teenoor die rafeool spontaan afdop is ook 
nie hardskalig nie en is in staat om water geredelik te imbibeer. 


ONTKIEMINGSPROEWE 


Eksperimente is uitgevoer met die saad van A. karroo en A. robusta. Van elke 
soort is 400 sade waarvan die epidermis teenoor die rafeool ongedeerd was, 

FIG. 3. 


Die anatomie van die testa van A. grandicornuta. 
. Gedeelte van `n lengtesnee van die testa deur die rafeool en hilum. 
Gedeelte van `n dwarsdeursnee van die testa deur die pleurogram. 
. `n Gedeelte van `n dwarsdeursnee van die testa in die omgewing van die pleurogram (C) en 
in die omgewing van die antirafe (C11). 
. Gemassereerde epidermisselle. , 
p = antirafe; f = funikulus; h = hilum; 11 = liglyn; m = mikropilum; mes = mesofil; 

ost = osteosklereiede; pal = palissade epidermisselle; rp = rafe; ven = rafeool. 

uitgesoek; 200 sade per soort is as kontrole gebruik en by die orige 200 sade per 
soort is die epidermis oor die rafeool met behulp van `n dissekteernaald geprik. 
Tydens dié proses spring `n klein gedeelte van die epidermis geredelik af sodat 
die vaatweefsel van die rafe blootgelê word. Die sade van die proef en die kon- 
trole is in herhalings van 25 sade op klam filtreerpapier in petribakkies geplaas 
en by `n wisseltemperatuur van 25-30 C in die donker gelaat om te ontkiem. 

In die geval van A. karroo was die ontkieming na 8 dae 99%; in die geval van 
die behandelde saad en 3%; in die geval van die kontrole. By A. robusta het 93°% 
van die behandelde sade ontkiem terwyl 3%, van die onbehandelde saad ontkiem 
het. 


FIG. 4. 


Ontkieming van die saad van Acacia robusta. 
A. Saad waarvan die rafeool geprik is. 
B. Kontrole. 


`n Verdere eksperiment is uitgevoer deur `n hoeveelheid saad van A. robusta 
wat gedurende Oktober 1972 op die grond onder die bome versamel is te gebruik. 
Saad waarvan die epidermis teenoor die rafeool spontaan afgedop het, is vir die 
proef gebruik terwyl die saad waarvan die epidermis teenoor die rafeool onge- 
deerd was vir die kontrole gebruik is. Ses herhalings van 25 sade elk is in die 
geval van die proef én die kontrole in petribakkies op klam filtreerpapier geplaas 
en by die bogenoemde temperatuur gelaat om te ontkiem. 

Na tien dae het 80% van die sade van die proef ontkiem, terwyl 16% van die 
saad van die kontrole ontkiem het. 

BESPREKING 


Dit wil dus voorkom of die rafeool tot `n groot mate verantwoordelik is vir 
die opheffing van hardskaligheid by Acacia-saad. Waar die palissade epider- 
misselle teenoor die rafeooi om een of ander rede, soos onder andere moontlik 
deur die werking van mikro-organismes of herhaalde uitdroging en bevogtiging 
afdop, word die hardskaligheid opgehef en kan die saad ontkiem. Sade waarvan 
die epidermis teenoor die rafeool nie afdop nie, bly hardskalig totdat dit later 
om een of ander rede wel gebeur. Om hierdie rede kan `n aantal sade dus onder 
gunstige toestande ontkiem terwyl ander ongedeerd in die grond sal bly lê en 
een of meer seisoene later eers sal ontkiem. 

